Peatongtarn Shinawatra

Prif Weinidog Gwlad Tai ers 18 Awst 2024 yw Paetongtarn Shinawatra RThBh. Mae hi'n wleidydd a menyw fusnes o Wlad Thai sy'n gwasanaethu fel arweinydd Plaid Thai Pheu ers 2023. Mae hi'n ferch ieuengaf Thaksin Shinawatra ac yn nith i Yingluck Shinawatra. Hi yw'r person ieuengaf yn hanes Gwlad Thai i ddod yn brif weinidog a'r ail fenyw i ddal y swydd. Cafodd ei geni ym 1986 yn Bangkok. Aeth i Ysgol Lleiandy St Joseph ac Ysgol Mater Dei. Graddiodd mewn Gwyddor Wleidyddol, Cymdeithaseg, ac Anthropoleg o'r Gyfadran Gwyddor Wleidyddol, Prifysgol Chulalongkorn yn 2008. Parhaodd â'i hastudiaethau yn Lloegr, gan ennill gradd MSc mewn Rheolaeth Gwesty Rhyngwladol o Brifysgol Surrey. Yn dilyn diswyddo Srettha Thavisin fel prif weinidog y wlad gan Lys Cyfansoddiadol Gwlad Thai ar 14 Awst 2024, enwebwyd Paetongtarn gan Pheu Thai i'w olynu. Cymeradwywyd ei henwebiad gan y Senedd ar 16 Awst, sy'n golygu mai hi yw'r person ieuengaf a'r ail fenyw i ddod yn Brif Weinidog Gwlad Thai.